দিল্লি কাণ্ড থেকে শিক্ষা নিয়ে যাত্রী নিরাপত্তায় বাড়তি নজর শিয়ালদায়

কলকাতা: নয়াদিল্লির (Delhi) রেলওয়ে স্টেশনের (Railway Station) ঘটনা থেকে শিক্ষা নিয়ে নিরাপত্তায় ব্যবস্থায় আরও জোর দেওয়া হল শিয়ালদহ স্টেশনে (Sealdah Station) । সোমবারই পুরো স্টেশন চত্বর ঘুরে দেখলেন, শিয়ালদা ডিভিশনের ডিআরএম (DRM of Sealda Division) ।

যাত্রীদের কেমন ভিড় হচ্ছে, যারা প্রয়াগরাজের (Prayagraj) উদ্দেশে রওনা যাচ্ছেন, তাদের অসুবিধা হচ্ছে কিনা, তাও খতিয়ে দেখেন শিয়ালদা ডিভিশনের ডিআরএম দীপক নিগম (DRM Deepak Nigam of Sealda Division) । প্ল্যাটফর্মে উপস্থিত যাত্রী এবং পরিষেবার সঙ্গে যুক্ত রেল আধিকারিকদের সঙ্গে কথা বলেন তিনি। তবে সকলকেই যাত্রী সুরক্ষায় সতর্ক থাকার নির্দেশ দিয়েছেন। সেইসঙ্গে শিয়ালদা ডিভিশনের ডিআরএম ১১ দফা নির্দেশিকা জারি করেছে।

শনিবার রাতে মহাকুম্ভে যাওয়ার পথে দিল্লি রেল স্টেশনে পদপিষ্টের ঘটনায় ১৮ জনের মর্মান্তিক মৃত্যু হয়েছে। এই ঘটনায় দিল্লি হাইকোর্টের অসন্তোষের মুখে পড়েছে ভারতীয় রেল। তাই কোনওরকম ঝুঁকি নিতে চাইছে না পূর্ব রেলের হাওড়া এবং শিয়ালদা ডিভিশন।

আরও পড়ুন: ‘আসন নেই, তার পরেও কিভাবে এত টিকিট বিক্রি’? দিল্লি পদপিষ্ট কাণ্ডে রেলের ভূমিকায় প্রশ্ন হাইকোর্টের

১) কুম্ভমেলাগামী ট্রেনের প্ল্যাটফর্ম নির্দিষ্ট করা হয়েছে।

২) কুম্ভমেলাগামী মেল বা এক্সপ্রেস ট্রেনের জন্য যে প্ল্যাটফর্ম নির্দিষ্ট করা হয়েছে, তার কোনও পরিবর্তন করা হবে না।

৩)  কখন কোন ট্রেন, কোথা থেকে ছাড়বে, যাত্রী সুবিধায় ন্যাশনাল ট্রেন ইনকোয়ারি সিস্টেম নির্ভুল ট্রেন সংক্রান্ত তথ্য জানাবে।

৪) কোনও সময় প্ল্যাটফর্মে কতজন যাত্রী উপস্থিত রয়েছেন সেই সংখ্যা ডিসপ্লে-বোর্ডে যেন দেখা যায়, আর সেই তথ্য সবাই যেন দেখতে পান ৷

৫) কোন ট্রেনে কতগুলি অসংরক্ষিত টিকিট কাটা হয়েছে, তা তালিকায় নিয়মিতভাবে আপডেট দিতে হবে। সমস্ত কিছু ডিসপ্লে বোর্ডে দেখাতে হবে।

৬) এছাড়াও স্টেশন চত্বরে থাকা একাধিক ক্যামেরার মাধ্যমে রেল আধিকারিক ও রেল পুলিশ ২৪ ঘণ্টা নজরদারি চালাবে।

৭) যেসব প্ল্যাটফর্মে প্রয়াগরাজগামী ট্রেন এসে আসছে ও  প্ল্যাটফর্ম থেকে প্রয়াগরাজগামী ট্রেন ছাড়ছে সেই সব প্ল্যাটফর্মে পর্যাপ্ত পরিমাণে রেল পুলিশ ও সিআরপিএফ মোতায়েন থাকবে।

৮) জরুরি পরিস্থিতিতে মোকাবিলায় শিয়ালদা এবং কলকাতা স্টেশনে আরও ব্যাটারিচালিত গাড়ি, হুইলচেয়ার এবং স্ট্রেচার মজুত থাকবে।

৯) যদি কোনও যাত্রী অসুস্থ হয়ে পড়ে, তাহলে তাঁকে কাছাকাছি যাওয়ার জন্য ২৪ ঘণ্টা একটি অ্যাম্বুলেন্স রাখা থাকবে, স্টেশন চত্বরে ৷ সঙ্গে প্যারামেডিক্যাল কর্মীরাও থাকবেন।

১০) প্ল্যাটফর্ম-সহ পুরো স্টেশন চত্বর পরিষ্কার-পরিচ্ছন্ন রাখা, পর্যাপ্ত অগ্নি নির্বাপণ ব্যবস্থা এবং প্রয়োজনীয় কর্মীর সংস্থানের দায়িত্বে থাকবেন স্টেশন ম্যানেজার।

১১) শিয়ালদা-আজমেঢ়, শিয়ালদা-আনন্দ বিহার সম্পর্কক্রান্তি, শিয়ালদা-বিকানের দুরন্ত, শিয়ালদা রাজধানী, শিয়ালদা জম্মু তাওয়াই হামসফর এক্সপ্রেস-সহ আরও একাধিক ট্রেনে স্লিপার ক্লাস এবং এসি কোচের টিকিট পাওয়া যাচ্ছে না।

দেখুন অন্য খবর: